Държавен вестник, бр. 82, 2009 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  82
ване, адаптация или промяна, сортиране, из­
вличане, консултиране, използване, разкриване 
посредством предоставяне, разпространение 
или по друг начин предоставяне, подреждане, 
комбиниране, блокиране, изтриване или раз­
рушаване на данни; обработката по смисъла 
на този договор включва и съобщение за това, 
дали има попадение или не;
(2) „процедура на автоматизирано търсене“ 
означава директен достъп до автоматизираните 
файлове на друг орган, при което отговорът 
на процедурата на търсене е напълно авто­
матизиран;
(3) „препращане“ означава маркиране на 
запаметени лични данни без цел ограничаване 
на обработката им в бъдеще;
(4) „блокиране“ означава маркиране на 
запаметени лични данни с цел ограничаване 
на обработката им в бъдеще. 
2. Следващите разпоредби се прилагат за 
данни, които се предоставят или са предос­
тавени в съответствие с този договор, освен 
ако в предишните глави не е предвидено 
нещо друго. 
Член 34
Ниво на защита на данните
1. По отношение на обработката на лични 
данни, които се предоставят или са предос­
тавени в съответствие с този договор, всяка 
договаряща страна гарантира ниво на за­
щита на личните данни в националното си 
законодателство най-малко равно на това, 
произтичащо от Конвенцията на Съвета на 
Европа за защита на лицата по отношение на 
автоматичната обработка на лични данни от 
28 януари 1981 г. и Допълнителния протокол 
към нея от 8 ноември 2001 г., като при това 
взема под внимание Препоръка № R (87) 15 
от 17 септември 1987 г. на Комитета на ми­
нистрите на Съвета на Европа на държавите 
членки, уреждаща използването на лични 
данни в полицейския сектор, също и ако дан­
ните не се обработват автоматично.
2. Предоставянето на лични данни, пред­
видено по този договор, може да не се осъ­
ществи, докато разпоредбите на тази глава не 
влязат в сила в националното законодателство 
на териториите на договарящите страни, 
участващи в това предоставяне. Комитетът 
на министрите решава в съответствие с член 
43 дали са удовлетворени условията. 
Член 35
Цел
1. Обработката на личните данни от дого­
варящата страна получател се разрешава един­
ствено за целите, за които са предоставени, 
в съответствие с този договор; обработката 
за други цели се разрешава единствено с 
предварителното разрешение на договарящата 
страна, управляваща файла, и под условие само 
на националното законодателство на догова­
рящата страна получател. Такова разрешение 
може да се даде, при условие че обработката 
за такива други цели се разрешава съгласно 
националното законодателство на договаря­
щата страна, управляваща файла.
2. Обработката на данните, предоставени 
в съответствие с членове 3, 4 и 9, от търсе­
щата или сравняващата договаряща страна 
се разрешава единствено, за да:
(1) се установи дали сравняваните ДНК 
профили или дактилоскопски данни съвпадат;
(2) се подготви и представи полицейско 
или съдебно искане за правна помощ в съ­
ответствие с националното законодателство, 
ако тези данни съвпаднат;
(3) се регистрират по смисъла на член 39. 
Договарящата страна, управляваща файла, 
може да обработва предоставените є данни в 
съответствие с членове 3, 4 и 9, само ако това 
е необходимо за сравнение, като предоставя 
автоматизирани отговори на търсене или 
регистрация в съответствие с член 39. Предос­
тавените данни се заличават незабавно след 
сравняване на данните или автоматизирания 
отговор на търсене, освен ако за целите, спо­
менати в точки 2 и 3 на параграф 2 по-горе, 
не е необходима допълнителна обработка.
3. Данните, предоставени в съответствие с 
член 12, могат да се използват от договарящата 
страна, управляваща файла, само ако това 
е необходимо по смисъла на предоставяне 
на автоматизирани отговори в процедурата 
на търсене или регистрация – така, както е 
указано в член 39. Предоставените данни се 
заличават незабавно след автоматизираните 
отговори на търсене, освен ако не е необхо­
дима допълнителна обработка за регистрация 
в съответствие с член 39. При отговора си 
търсещата информация договаряща страна 
може да използва получените данни един­
ствено за процедурата, за която е извършена 
процедурата на търсене. 
Член 36
Компетентни органи
Предоставените лични данни могат да 
бъдат обработвани само от власти, органи и 
съдилища, които имат отговорност за задача 
в подкрепа на целите, споменати в член 35. 
По-специално, данните могат да бъдат пре­
доставени на други юридически лица само с 
предварителното разрешение на предоставя­
щата ги договаряща страна и в съответствие 
със законодателството на договарящата страна 
получател.
Член 37
Точност, текуща релевантност и период на 
съхранение на данните
1. Договарящите страни трябва да гаран­
тират точността и текущата релевантност на 
личните данни. Ако от нотификация от субекта 
на данните или по някакъв друг начин стане 
известно, че са предоставени неточни данни